કોઈએ લખ્યું છે કે જો તમે ઢીંચાક પૂજા અથવા તેમના કૃતિત્વને નથી ઓળખતા તો ધિક્કાર છે તમારા પર. તમે 21મી સદીમાં નહીં, પણ ગુફાઓમાં રહો છો. 

તમને આ પણ વાંચવું ગમશે

ભૂલી જાઓ કે ઢીંચાક પૂજા દિલ્હીની એક યુવતી છે જે સૂર, તાલને ચાવીને યૂ ટ્યૂબ પર ગમે ત્યાં પાનની પીકની જેમ થૂકી દે છે. જેના પર લાખો લોકો આહ અથવા વાહ કરવા લાગે છે. 

તમારી એક એક આહ કે વાહ, ગાળો પણ ઢીંચાક પૂજાના બેંક અકાઉન્ટમાં ખણખણતી મુદ્રાઓના રૂપમાં પડે છે.

ઢીંચાક પૂજાએ રિવર્સ ટેલેન્ટની જગ્યા બનાવી

દિલ્હીની ઢીંચાક પૂજાના તો વખાણ થવા જોઈએ કે એક એકથી ચડિયાતા પ્રતિભાશાળી કલાકારોની વચ્ચે તેમણે પોતાના રિવર્સ ટેલેન્ટની જગ્યા બનાવી લીધી છે. 

પણ અહીં વાત એ ઢીંચાક પૂજાની થઈ રહી છે કે જે વ્યક્તિ નહીં પણ પ્રવૃત્તિનું નામ છે. 

આ ઢીંચાક પૂજા ચીડવે છે- એ બધાને જેઓ એક સૂરની ચાહ માટે ઉસ્તાદના હુક્કા ભરીને વર્ષો વિતાવી દેતા હતા. તે બડે ગુલામ અલી સાહેબની એન્ટી-થીસિસ છે. 

તે એક અસાધારણ ઘટના છે. આ સોશિઅલ-ડિજિટલ કાળની ઉપજ, પોતાના સમયનું સાચું પ્રતિબિંબ. હિટ્સ, લાઇક્સ અને શેર્સના આ કાળમાં ઢિંચાક પૂજાઓ માત્ર યૂ ટ્યૂબ પર જ નથી મળતી. 

રાજકારણ, પત્રકા... બીજા 4000 અક્ષરો માટે લેખ ચાલુ રાખો:
રત્વ, લેખન, સરકાર, શિક્ષા, સિનેમા, મનોરંજન- દરેક ક્ષેત્રે અલગ અલગ ઢીંચાક છે. એલાનિયા કહે છેઃ હું તો વધુ ખરાબ, બેસુરા અને ગંદા તેમજ બકવાસ ગીતો ગાઇશ- જે કરવું હોય કરી લો. 

તેમને ખબર છે કે આમ કહેવાના અને જે કહ્યું તેના પર અડગ રહેવાના જ પૈસા છે. એ જ તેમની USP છે. 

ઉદાહરણ જોઈ લોઃ ભારતની રાજનીતિની સૌથી કદ્દાવર ઢીંચાકજી કહે છે કે મેં મારી મહેનતે હાર્વર્ડના અર્થશાસ્ત્રીઓને મ્હાત આપી દીધી. 

અર્થશાસ્ત્રીઓને જ નહીં, તેમણે તો ડૉક્ટર અને વૈજ્ઞાનિકોને પણ જણાવ્યું કે પ્રાચીન ભારતમાં પ્લાસ્ટીક સર્જરી સામાન્ય વસ્તુ હતી.

જો પ્લાસ્ટીક સર્જરી ન હોત, તો ગણેશજીના કપાયેલા માથા પર હાથીનું માથું બેસાડવું કેવી રીતે શક્ય બનતું? તેમણે સિકંદરને બિહાર પહોંચાડીને પહેલેથી જ નામ કમાવી લીધું છે. 

હવે અર્થશાસ્ત્રી, ઇતિહાસકાર, વૈજ્ઞાનિક અને ડૉક્ટર બેસીને ભલે માથું ધૂણે પરંતુ ઢીંચાકજીએ પોતાનું ગીત સોશિઅલ મીડિયા પર અપલોડ કરી દીધું છે.

"આપ લાઇક કરો યા મુંહ નિપોરે, ઉસકી બલા સે. ઉનકે તો નોટ (આ મામલે વોટ) ખરે."

રાજકીય ઢીંચાક પૂજાનાં અનેક રૂપ

ઉત્તર પ્રદેશના આ જ પ્રકારના ઘણા ઢીંચાક નેતાઓએ સામૂહિક પ્રયાસ કરી તાજમહેલના કુળ- ગૌત્રની જૂની ચર્ચાને ફરી જીવીત કરી છે. 

તેઓ કોરસ ગાઈ રહ્યાં છે, યે હૈ મંદિર નહીં હૈ તાજ... યે હૈ મંદિર નહીં હૈ તાજ... તાજમહેલ યે હૈ હી નહીં.. પ્રાચીન શિવ મંદિર છે.

ધ્યાનથી સાંભળો તો સમૂહમાં ગવાયેલું આ ગીત એવું જ સંભળાય છે જેવું ઢીંચાક પૂજાએ સેલ્ફી લેવાની ઐતિહાસિક પરિઘટનાનું મહત્વ સમજાવ્યું હતું. 

"સેલ્ફી મૈને લે લી આજ, સેલ્ફી મૈને લે લી આજ.... મેરે સિર પર રહેતા તાજ, સેલ્ફી મૈને લે લી આજ.."

તફાવત બસ એટલો છે કે યૂટ્યૂબની ઢીંચાક પૂજા એકલી ગાય છે પણ રાજકીય ઢીંચાક પૂજાઓની ઘણી આવૃત્તિઓ છે. 

નાના- મોટા, મહિલા- પુરૂષ, ઉત્તર ભારતીય, દક્ષિણ ભારતીય, ગૃહસ્થ સંન્યાસી, નાગરિક અને સૈનિક, સહજધારી અને ભગવાધારી અને એ બધા બેસૂરા ગીત ત્યાં સુધી ગાઈ રહ્યા છે.

 જ્યાં સુધી તમે આ ન કહો- "કંઇક તો વાત છે ઢીંચાક પૂજામાં, નહીં તો તે આટલી પૉપ્યુલર કેમ છે?"

આ લોકોમાંથી કેટલાક લોકો વાત વાત પર સીધા માથુ કાપી દેવાની વાત કરે છે અથવા તો જીભ કાપી લેવાની ધમકી આપીને પૉપ્યુલર છે. 

કેટલાક લોકોની ફેન ફૉલોઇંગ માત્ર એ કારણે છે કેમ કે તેમણે સવાલ કર્યો - મહાત્મા ગાંધીએ આખરે કર્યું જ શું છે? જેવા દેશભક્ત ગાંધી, તેવા જ નથૂરામ ગોડસે.

તો પછી ગાંધીના ગુણગાન શા માટે...